Հավելված

հաստատված է Ներքին գործերի նախարարի

202 թ. ––––––––––– N ––––– հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ԼՈՌՈՒ ՄԱՐԶԱՅԻՆ ՓՐԿԱՐԱՐԱԿԱՆ ՎԱՐՉՈՒԹՅԱՆ**

**ԳՈՒԳԱՐՔԻ ՀՐՇԵՋ-ՓՐԿԱՐԱՐԱԿԱՆ ՋՈԿԱՏԻ ՀՐԱՄԱՆԱՏԱՐ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության (այսուհետ՝ Ծառայություն) Լոռու մարզային փրկարարական վարչության (այսուհետ՝ Վարչություն)Գուգարքիհրշեջ- փրկարարական ջոկատի (այսուհետ՝ Ջոկատ) հրամանատար (ծածկագիր` 27-2ՓԾ-25.14-Ա-22).

* 1. **Ենթակա և հաշվետու է**

Ջոկատի հրամանատարը անմիջականորեն ենթակա և հաշվետու է Վարչության պետին, Վարչության պետի տեղակալին:

* 1. **Ենթակա և հաշվետու պաշտոնները**

Ջոկատի հրամանատարին անմիջականորեն ենթակա է Ջոկատի հրամանատարի տեղակալը:

* 1. **Փոխարինող պաշտոնի կամ պաշտոնների անվանումները**

Ջոկատի հրամանատարի բացակայության դեպքում նրան փոխարինում է Ջոկատի հրամանատարի տեղակալը:

**1.5**. **Աշխատավայրը՝**

Հայաստան, Լոռու մարզ, գ. Գուգարք ։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Հրշեջ-փրկարարական ջոկատի հրամանատարը խաղաղ և պատերազմի ժամանակ պատասխանատու է ջոկատի պատրաստականության, օրինականության անշեղ և խստիվ պահպանման ու կտարման համար, կադրերի ընտրության, կարգապահության, ծառայողական պատրաստվածության, ծառայության կազմակերպման, հրդեհաշիջման և փրկարարական աշխատանքների անցկացման, մարտական խնդիրների կատարման, քաղաքացիական պաշտպանության միջոցառումների կատարման, հրշեջ-փրկարարական տեխնիկայի պահպանման ու ճշգրիտ շահագործման համար:
2. անմիջականորեն ղեկավարում է Ջոկատի գործունեությունը, կազմակերպում նրա աշխատանքները.
3. կրում է անձնական պատասխանատվություն՝ իրեն վերապահված լիազորությունները չկատարելու կամ ոչ պատշաճ կա­­­տարելու, կամ վե­րա­զանցելու, ինչպես նաև Ջոկատի առջև դրված խնդիր­­ները և տրված հանձ­նարարականները չկա­տա­րե­լու կամ ոչ պատշաճ կատարելու համար:
4. Վարչության պետին առաջարկություններ է ներկայացնում Ջոկատի անձնակազմի խրախուսման և կարգապահական տույժեր տալու վերաբերյալ.
5. կազմակերպում է օբյեկտների հրդեհաշիջման օպերատիվ պլանների և քարտերի մշակման ու կազմման աշխատանքները.
6. Վարչության սպասարկման տարածքում իրականացնում է արտակարգ իրավիճակների և քաղաքացիական պաշտպանության բնագավառին առնչվող գործառույթներ.
7. Վարչության պետի (տեղակալի) հանձնարարությամբ իրականացնում է օրենքով, այլ իրավական ակտերով և սույն կանոնադրությամբ նախատեսված այլ գործառույթներ:

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* իրականացնել ամենօրյա հսկողություն` Ջոկատի ներքին օրակարգի պահպանման նկատմամբ,
* անհրաժեշտության դեպքում անձամբ մեկնել դեպքի վայր և ղեկավարել Ջոկատի գործողությունները.
* իր լիազորությունների շրջանակներում համագործակցել մարզի այլ ծառայությունների հետ.
* կազմակերպել հրշեջ ավտոմեքենաների վարորդական կազմի ամրակցման և տարեկան տեխնիկական զննման աշխատանքները.
* մասնակցել Ջոկատի նյութական արժեքների տարեկան գույքագրումն անցկացնող հանձնաժողովի աշխատանքներին.
* Վարչության պետին առաջարկություններ ներկայացնել Ջոկատի անձնակազմի խրախուսման և կարգապահական տույժեր տալու վերաբերյալ.
* կազմակերպել օբյեկտների հրդեհաշիջման օպերատիվ պլանների և քարտերի մշակման ու կազմման աշխատանքները.
* կատարել անձնակազմի միջև պարտականությունների բաշխում` հաշվի առնելով նրանց պատրաստվածության աստիճանը.
* առաջարկություններ ներկայացնել ենթակա անձնակազմի աշխատանքային, սոցիալ-կենցաղային պայմանների բարելավման ուղղությամբ.
* իրականացնել հսկողություն` ենթակա անձնակազմի կարգապահության մակարդակի բարձրացման ուղղությամբ.
* իր լիազորությունների շրջանակներում մասնակցել խորհրդակցությունների, դասընթացների, սեմինարների.
* մասնակցել փրկարարական ծառայության ծառայողական պատրաստության պարապմունքներին.
* Վարչության սպասարկման տարածքում իրականացնել արտակարգ իրավիճակների և քաղաքացիական պաշտպանության բնագավառին առնչվող գործառույթներ.
* Վարչության պետի (տեղակալի) հանձնարարությամբ իրականացնել օրենքով, այլ իրավական ակտերով և սույն կանոնադրությամբ նախատեսված այլ գործառույթներ:
* սպասարկման տարածքում իրականացնել հրդեհաշիջման, որոնողափրկարարական, փրկարարական և անհետաձգելի վթարավերականգնողական աշխատանքներ.
* սահմանված կարգով մասնակցել մարզի տարածքում կամ նրա սահմաններից դուրս արտակարգ իրավիճակների հնարավոր հետևանքների նվազեցման և վերացման աշխատանքներին.
* դեպքի վայրում իրականացնել տուժածներին առաջին օգնության ցուցաբերման և անվտանգ տարածք տեղափոխման աշխատանքներ.
* համաձայն «Հրդեհների վերլուծության կարգի» պահանջների անցկացնել ջոկատի հրդեհաշիջման տարածքում առաջացած հրդեհների վերլուծություն և տալ եզրակացություն.
* կազմակերպել և իրականացնել հրդեհաշիջման տարածքի հակահրդեհային ջրաղբյուրների և հրշեջ-հիդրանտների ստուգումների և ներկայացնել առաջարկություններ անսարքությունների վերացման համար.
* իրականացնել հրդեհաշիջման տարածքի օբյեկտների օպերատիվ-տակտիկական առանձնահատկությունների ուսումնասիրություն.
* անցկացնել հրշեջ-տակտիկական գիշերային և ցերեկային պարապմունքներ՝ հրդեհաշիջման տարածքի տարբեր օբյեկտներում՝ ներգրավելով ջոկատում առկա հրշեջ տեխնիկան.
* հրդեհային անվտանգության ապահովման նպատակով փոխհամագործակցել օբյեկտի ղեկավարության, անվտանգության բաժնի և մյուս շահագրգիռ ծառայությունների հետ.
* կազմակերպել օբյեկտի հրդեհային անվտանգության վերաբերյալ ղեկավար մարմինների որոշումների, կարգադրությունների ու ցուցումների իրականացմանն ուղղված աշխատանքները.
* օբյեկտի ղեկավարության քննարկմանը ներկայացնել առաջարկություններ հակահրդեհային ջրամատակարարման, կապի միջոցների, հրդեհաշիջման և հրդեհի ահազանգման ինքնաշխատ համակարգերի ու սարքավորուների վերազինման վերաբերյալ.
* իր իրավասության սահմաններում պահպանել և օգտագործել հրշեջ-փրկարարական ջոկատին հանձնված պետական գույքը.
* հսկել սպասարկման տարածքում վտանգավոր բեռների տեղափոխումը, ապահովում շահագրգիռ տեղական ինքնակառավարման մարմինների ղեկավարների և ծառայությունների իրազեկումը.
* իրականացնել սպասարման տարածքում գրանցված արտակարգ իրավիճակների, դեպքերի, պատահարների վերլուծություն և վիճակագրության վարում.
* մասնակցել Հայաստանի Հանրապետության վրա զինված հարձակման դիմակայմանը.
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Որոշումների կայացում
2. Խնդրի լուծում
3. Տեղեկատվության հավաքագրում, վերլուծություն
4. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Կառավարում արտակարգ իրավիճակներում
3. Ժամանակի կառավարում
4. Կոնֆլիտների (սթրեսի) կառավարում
5. Ծառայությունների մատուցում և կառավարում (քաղաքացիների սպասարկում)

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4.2. Որոշումներ կայացնելու լիազորությունները**

Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման կամ կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության տարածքային ազդեցություն

* 1. **Շփումները և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության փոխգնդապետի կոչում: